১৯৯৪ সালে এই সিরেজের প্রথম গেম দ্যা নিড ফর স্পিড প্রকাশিত হয়, যা তখনকার গেমারদের দৃষ্টি আকর্ষণে সফল হয়। এটি ৫ম প্রজন্মের গেমিং কনসোল দিয়ে শুরু করলেও ২০০৮ এর মধ্যে তা ৭ম প্রজন্মের গেমিং কনসোলে উন্নীত করতে সক্ষম হয়। এর অন্যতম আকর্ষণীয় দিক হচ্ছে খেলোয়াড় তার ইচ্ছে মত বিভিন্ন গাড়ি, রেসিং ট্র্যাক বাছাই করে নিতে পারবে, সেখানে পুলিশের সাথে পারস্যুটের লড়াইও করা যায়; যা গেমটিকে উত্তেজনাপূর্ণ করে। ২০০৩ সালে বের হওয়া নিড ফর স্পিড: আন্ডার গ্রাউন্ডে তারা একটি নতুন জিনিস যোগ করে, খেলোয়াড় তার ইচ্ছেমত ট্র্যাক(পথ) এবং গাড়ি সাজাতে বা তৈরি করতে পারবে।